Diari Oficial de la Generalitat Valenciana


Sumari del DOGV 788, del 21-03-1988 (1988/810762)

RESOLUCIÓ de 8 de gener de 1988, de la Direcció General de Treball, per la qual s'ordena el Registre, el Dipòsit i la publicació de l'Acord sobre Revisió Salarial del Conveni Col.lectiu de Treball de l'Empresa Apinsa Levante, SA.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   788

Data del DOGV
:   21-03-1988

Secció del DOGV
:   ALTRES DISPOSICIONS

Número del document
:   1988/810762


Data del document
:   18-01-1988

Organisme emissor
:   Conselleria de Treball i Seguretat Social

Tipus de document
:   Resolució

Resolució de 18 de gener de 1988, de la Direcció General de Treball, per la qual s'ordena el registre, el dipòsit i la publicació de l'acord sobre revisió salarial del conveni col.lectiu de treball de l'Empresa Apinsa Levante, SA.  
Vist el text de l'Acord adoptat per la Comissió Mixta del Conveni Col·lectiu de Treball de l?Empresa Laboratoris Apinsa Levante, SA, presentat davant d'aquesta Direcció General en data 5 de gener de 1988, subscrit per la representació dels treballadors i de l?Empresa, en data 24 de desembre de 1987, sobre pròrroga del Conveni per un termini de tres anys i revisió dels quadres Salarials per als anys 1988, 1989 i 1990, i de conformitat amb el que disposen l'article 90.2 i 3 de la Llei 8/1980, de 10 de març, els articles 1 i 2 del Reial Decret 1040/1981, de 22 de maig, i segons que preveu el RD 1405/1982, de 29 de desembre, aquesta Direcció General de Treball acorda:  
Primer. Ordenar la inscripció de l'Acord esmentat en el Registre de Convenis Col·lectius de Treball d'aquesta Direcció General, i dipositar-lo, amb notificació a la Comissió Mixta.  
Segon. Disposar-ne la publicació en el Diari Oficial de la Generalitat Valenciana.  
València, 18 de gener de 1988. - El Director General de Treball: Eduard Montesinos i Chilet.  
ACTA DE LA REUNIO DE LA COMISSIO MIXTA   
DEL CONVENI COL·LECTIU DE TREBALL DE L'EMPRESA   
LABORATORIS APINSA LEVANTE, SA  
A Paterna, a vint-i-quatre de desembre de mil nou-cents vuitanta-set, es reuneixen als locals de l?Empresa, la Comissió Mixta que prevé l'article 73 del Conveni Col·lectiu de Treball de l?Empresa Laboratoris Apinsa Levante, SA.  
Integren la Comissió Mixta: Per la representació empresarial el Sr. Julián Tejada Moreno, Gerent de l?Empresa; i per la representació obrera, els senyors Miguel Fuster Benet, (Delegat de Personal), Matías Zaragozá Gómez i Moisés Valero Fernández.  
La Comissió Mixta per unanimitat, acorda:  
1. Prorrogar el Text del Conveni esmentat per un termini de tres anys, amb les modificacions que s'assenyalen seguidament.  
2. Els quadres salarials vigents en el Conveni i amb efectes de l'1 de gener de cada un dels anys 1988, 1989 i 1990, es revisaran, incrementant-los per a totes les categories en el percentatge en què augmente l?Index de Preus al Consum, durant l'any anterior, més dos punts. El mateix augment experimentarà el Plus de Transport, Toxicitat i Dietes.  
3. Modificar l'article 57 del Conveni, en el sentit que la jornada normal per al personal administratiu serà de dilluns a divendres de 8'30 hores a 14 hores i de 15 hores a 17'30 hores; es manté la jornada intensiva per a aquest Grup des del dia 16 de juny fins al 15 de setembre, així com la jornada del conveni per als restants Grups. Durant la jornada del matí, tot el personal tindrà dret a un descans de mitja hora (entrepà), que es considerarà com a temps efectivament treballat.  
4. Modificar l'article 59 del Conveni en el sentit que les vacacions es gaudiran al llarg de tot l'any, llevat del personal del Grup d'Aplicació, el qual no podrà gaudir-les del dia 16 de juny al 15 de setembre.  
5. Sol·licitar la inscripció del Conveni en el Registre de Convenis Col·lectius, dipositar-lo en el Servei de Mediació, Arbitratge i Conciliació i la publicació en el Diari Oficial de la Generalitat Valenciana.